CELEX: 32017D0805(01)
Language: sk
Date: 2017-08-03 00:00:00
Title: Vykonávacie rozhodnutie Komisie z 3. augusta 2017 o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie [Montravel (CHOP)]

5.8.2017   
            
            
               SK
            
            
               Úradný vestník Európskej únie
            
            
               C 255/10
            
         VYKONÁVACIE ROZHODNUTIE KOMISIE
   z 3. augusta 2017
   o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie
   
   [Montravel (CHOP)]
   (2017/C 255/12)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
   keďže:
   
               (1)
            
            
               Francúzsko v súlade s článkom 105 nariadenia (EÚ) č. 1308/2013 predložilo žiadosť o zmenu špecifikácie výrobku z názvom „Montravel“.
            
         
               (2)
            
            
               Komisia túto žiadosť preskúmala a skonštatovala, že podmienky stanovené v článkoch 93 až 96, v článku 97 ods. 1, ako aj v článkoch 100, 101 a 102 nariadenia (EÚ) č. 1308/2013 sú splnené.
            
         
               (3)
            
            
               S cieľom umožniť predkladanie námietok podľa článku 98 nariadenia (EÚ) č. 1308/2013 by sa žiadosť o zmenu špecifikácie výrobku s názvom „Montravel“ mala uverejniť v Úradnom vestníku Európskej únie,
            
         ROZHODLA TAKTO:
   Jediný článok
   Žiadosť o zmenu špecifikácie výrobku s názvom „Montravel“ (CHOP) v súlade s článkom 105 nariadenia (EÚ) č. 1308/2013 je uvedená v prílohe k tomuto rozhodnutiu.
   V súlade s článkom 98 nariadenia (EÚ) č. 1308/2013 sa uverejnením tohto rozhodnutia poskytuje právo vzniesť námietku proti zmene špecifikácie uvedenej v prvom odseku tohto článku do dvoch mesiacov od uverejnenia tohto rozhodnutia v Úradnom vestníku Európskej únie.
   
      V Bruseli 3. augusta 2017
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      PRÍLOHA
      
         „MONTRAVEL“
      
      
         AOP-FR-A0923-AM01
      
      
         Dátum predloženia žiadosti: 22. decembra 2014
      
      ŽIADOSŤ O ZMENU ŠPECIFIKÁCIE VÝROBKU
      1.   Pravidlá vzťahujúce sa na zmenu
      
      Článok 105 nariadenia (EÚ) č. 1308/2013 – podstatná zmena
      2.   Opis a dôvody zmeny
      
      2.1.   Zemepisná oblasť
      
      V bode 1 časti IV kapitoly 1 špecifikácie výrobku sa mení zemepisná oblasť výroby: vypustila sa obec „Saint-Seurin de Prats“ a doplnili sa dve obce „Le Fleix“ a „Monfaucon“. Svahy uvedených dvoch obcí nadväzujú na pôvodnú zemepisnú oblasť s rovnakým geologickým profilom, čo nie je prípad obce „Saint-Seurin-de-Prats“, ktorá sa nachádza celá v záplavovej nížine rieky Dordogne.
      Jednotný dokument sa mení v bode 6.
      2.2.   Vymedzený poľnohospodársky pozemok
      
      V bode 2 časti IV kapitoly 1 o vymedzení poľnohospodárskeho pozemku sa doplnil dátum schválenia zmeny vymedzeného poľnohospodárskeho pozemku v novovymedzenej zemepisnej oblasti výroby príslušným vnútroštátnym orgánom, na základe čoho sa do špecifikácie výrobku doplnil dátum zasadnutia vnútroštátneho výboru, ktorý ho zaznamenal. Na pripomenutie, vymedzenie poľnohospodárskeho pozemku spočíva v tom, že sa v zemepisnej oblasti výroby vymedzia pozemky vhodné na produkciu daného výrobku s chráneným označením pôvodu.
      Uvedená zmena nemá vplyv na jednotný dokument.
      2.3.   Oblasť v bezprostrednej blízkosti
      
      V nadväznosti na zmenu zemepisnej oblasti sa mení bod 3 časti IV kapitoly 1 o oblasti v bezprostrednej blízkosti, v ktorej sa môže uskutočňovať vinifikácia, výroba a dozrievanie vín. Zahrnutie dvoch nových obcí „Le Fleix“ a „Monfaucon“ totiž predpokladá ich vyradenie z oblasti v bezprostrednej blízkosti.
      Na druhej strane, obec „Saint-Seurin-de-Prats“ vypustená zo zemepisnej oblasti výroby bola zahrnutá do oblasti v bezprostrednej blízkosti a doplnená do zoznamu obcí na základe existujúcich postupov vinifikácie.
      Jednotný dokument sa mení v bode 9.
      2.4.   Súvislosť so zemepisnou oblasťou
      
      V nadväznosti na zmenu zemepisnej oblasti sa vykonala oprava v prvom pododseku písm. a) bodu 1 „Informácie o zemepisnej oblasti“ časti X „Súvislosť so zemepisnou oblasťou“ kapitoly I špecifikácie výrobku, t. j. upravil sa počet obcí ležiacich v zemepisnej oblasti: číslo „14“ sa nahrádza číslom: „15“.
      Okrem toho obce doplnené do zemepisnej oblasti majú rovnaký geologický profil ako profil opísaný v časti „Súvislosť so zemepisnou oblasťou“, ktorá sa preto nemení.
      JEDNOTNÝ DOKUMENT
      1.   Názov (názvy)
      
      „Montravel“.
      2.   Druh zemepisného označenia
      
      CHOP – chránené označenie pôvodu.
      3.   Kategórie vinárskych produktov
      
      
               
                  1.
               
               
                  Víno.
               
            4.   Opis vín
      
      
         biele vína
      
      Biele vína sa vyrábajú zo zmesi hrozna alebo vín z najmenej dvoch hlavných odrôd. Biele odrody sa zvyčajne ako rozmanitá zmes vyznačujú exotickými arómami, živosťou, mineralitou a dlhou dochuťou. Biele vína dozrievané na jemných kvasinkách, niekedy v dubových sudoch, sú veľmi cenené pre svoju silu, guľatosť a najmä pre svoju veľkú minerálnu sviežosť, ktorú si uchovávajú mnoho rokov.
      Minimálny prirodzený obsah alkoholu je 10,5 %.
      Celkový obsah alkoholu je 13 % po obohatení.
      Obsah skvasiteľných cukrov (glukózy a fruktózy) je menší ako 3 gramy na liter.
      
         červené vína
      
      Červené vína sa vyrábajú zo zmesi hrozna alebo vín. Ich farba je sýta a veľmi výrazná. Vôňa s tónmi čierneho ovocia, veľmi jemne pražená, prechádza postupne k rastlinným a korenistým tónom. Chuť je vo všeobecnosti silná a súčasne elegantná, triesloviny sú zrelé a majú pozoruhodnú jemnosť. Ide o ušľachtilé vína, ktoré získavajú pekný prejav po niekoľkých rokoch starnutia.
      Minimálny prirodzený obsah alkoholu je 11 %.
      Celkový obsah alkoholu je 13,5 % po obohatení.
      Maximálny obsah kyseliny jablčnej je stanovený na 0,4 gramu na liter.
      Obsah skvasiteľných cukrov (glukózy a fruktózy) je menší ako 3 gramy na liter.
      5.   Vinohradníctvo a vinárstvo
      
      a)   Základné enologické postupy
      
      
         Pestovateľský postup
      
      Minimálna hustota výsadby vo viniciach je 5 000 koreňov na jeden hektár. Rozstup medzi radmi nesmú mať väčší ako dva metre a medzery medzi koreňmi v jednom rade menšie ako 0,80 metra.
      Vinice sú vedené Guyotovým spôsobom rezu, kordónovým rezom typu Royat, alebo krátkym rezom „na čapíky“, najviac s desiatimi očkami na jeden koreň.
      Zavlažovanie je zakázané.
      
         Osobitný enologický postup
      
      Akékoľvek tepelné spracovanie zozbieraného hrozna zahŕňajúce teplotu vyššiu ako 40 °C je zakázané. Používanie kúskov dreva pri dozrievaní vína je zakázané. Pridávanie trieslovín je zakázané. Celkový obsah alkoholu vo vínach neprekročí po obohatení 13,5 % pri červených vínach a 13 % pri bielych vínach. Okrem uvedených ustanovení musí víno z hľadiska enologických postupov spĺňať povinnosti stanovené na úrovni EÚ a v poľnohospodárskom zákonníku.
      b)   Maximálne výnosy
      
      červené víno
      60 hektolitrov na hektár
      biele víno
      70 hektolitrov na hektár
      6.   Vymedzená oblasť
      
      Zber hrozna, vinifikácia, výroba a dozrievanie vín a osobitne v prípade červeného vína aj balenie, sa uskutočňujú na území obcí departementu Dordogne, t. j. Bonneville-et-Saint-Avit-de-Fumadières, Le Fleix, Fougueyrolles, Lamothe-Montravel, Monfaucon, Montcaret, Montazeau, Montpeyroux, Nastringues, Port-Sainte-Foy-et-Ponchapt, Saint-Antoine-de-Breuilh, Saint-Méard-de-Gurçon, Saint-Michel-de-Montaigne, Saint-Vivien a Vélines.
      7.   Hlavné odrody viniča
      
      
                   
               
               
                  Cabernet-Sauvignon N
               
            
                   
               
               
                  Cabernet franc N
               
            
                   
               
               
                  Cot N
               
            
                   
               
               
                  Muscadelle B
               
            
                   
               
               
                  Merlot N
               
            
                   
               
               
                  Semillon B
               
            
                   
               
               
                  Sauvignon gris G
               
            
                   
               
               
                  Sauvignon B
               
            8.   Opis súvislostí
      
      Zemepisná oblasť chráneného označenia pôvodu „Montravel“ sa odlišuje od zvyšku Bergeracois geomorfologickým zložením svojich svahov, kde vystupuje na povrch vápenec s fosíliami morských hviezdic. Vymedzený poľnohospodársky pozemok sa vyznačuje dobre odvodnenými ílovito-vápencovými pôdami na plošine a južnými svahmi.
      Snaha zhodnocovať toto dedičstvo sa v prípade červených vín prejavuje vyššou hustotou výsadby ako v iných oblastiach regiónu Bergeracois, špecifickým sceľovaním, pri ktorom prevláda odroda Merlot N a snahou vyrábať vína vhodné na starnutie s dlhým dozrievaním, pri súčasnom zákaze postupov, ako je používanie kúskov dreva počas dozrievania vín, pridávanie trieslovín, tepelné spracovanie zozbieraného hrozna zahŕňajúce teplotu vyššiu ako 40 °C, ale aj použitie kontinuálnych lisov či nádob vybavených lopatkovým čerpadlom.
      Červené vína dozrievajú najmenej osemnásť mesiacov, z toho najmenej tri mesiace vo fľašiach. Ich farba je sýta a veľmi výrazná. Vôňa s tónmi čierneho ovocia, veľmi jemne pražená, prechádza postupne k rastlinným a korenistým tónom. Chuť je vo všeobecnosti silná a súčasne elegantná, triesloviny sú zrelé a majú pozoruhodnú jemnosť. Aj keď si tieto vína možno vďaka ich sviežosti a ovocnej chuti vychutnať už počas prvých rokov, ide o ušľachtilé vína, ktoré získavajú pekný prejav po niekoľkých rokoch starnutia. Tým, že ľudské spoločenstvo začlenilo do podmienok výroby obdobie dozrievania vo fľaši vo vymedzenej zemepisnej oblasti a oblasti v bezprostrednej blízkosti, stanovilo si za cieľ lepšie chrániť kvalitu a špecifickosť výrobku, a tým aj dobrú povesť chráneného označenia pôvodu.
      Oceánske podnebie s trvale vysokou vlhkosťou a obsah ílu v pôde umožňujú v prípade bielych suchých vín zabrániť vodnému stresu alebo vplyvu letných horúčav, čím uľahčujú optimálne dozrievanie hrozna. Tieto vína sa získavajú zo zmesi odrôd, v ktorej prevládajú hlavné odrody ako Sémillon B a Sauvignon B alebo Sauvignon gris G. Uvedené biele odrody sa zvyčajne ako rozmanitá zmes vyznačujú exotickými arómami, živosťou, mineralitou a dlhou dochuťou. Biele vína dozrievané na jemných kvasinkách, niekedy v dubových sudoch, sú veľmi cenené pre svoju silu, guľatosť a najmä pre svoju veľkú minerálnu sviežosť, ktorú si uchovávajú mnoho rokov.
      Najstaršia zmienka, ktorá dokazuje vinársku tradíciu v „Montravel“, pochádza z roku 1080, keď sa benediktíni z kláštora Saint-Florent de Saumur usadili v Montcaret, Breuilh, Bonneville a v Montravel. Obrábali nekultivované pôdy, aby na nich pestovali vinič a pšenicu, t. j. dve posvätné plodiny rehole.
      Najslávnejším vinohradníkom z „Montravel“ je bezpochyby filozof Michel Eyquem de Montaigne, starosta mesta Bordeaux, ktorého vinice sa rozprestierali na úpätí veže, kde rád písal: „vinice, ktoré sú záhradami a miestami rozkoše, neobyčajnej krásy, kde som sa naučil, ako umeniu dokáže poslúžiť hrboľaté, kopcovité a nerovné miesto“.
      V roku 1903 Edouard Féret, vydavateľ knihy „Bergerac et ses vins“, uviedol tieto zistenia o zemepisnej oblasti „Montravel“: „červené vína sú silné, pestré, majú poctivú chuť a v prípade niektorých viníc sa veľmi približujú vynikajúcim vínam z Castillonnais.“
      Chránené označenie pôvodu „Montravel“ tak vďaka svojmu historickému kapitálu a svojim vhodným lokalitám svedčí o hlbokom spojení s vinohradníckou kultúrou zakotvenou na území, kde sa ľudské spoločenstvo prostredníctvom svojho know-how usilovalo zhodnocovať originálnu malú produkciu s primeranou povesťou, ktorá sa predáva výlučne zabalená vo fľaši v prípade bielych aj červených vín.
      9.   Ďalšie základné podmienky
      
      
         Oblasť v bezprostrednej blízkosti
      
      
         Právny rámec:
      
      Vnútroštátne právne predpisy
      
         Druh dodatočnej podmienky:
      
      Výnimka týkajúca sa výroby vo vymedzenej zemepisnej oblasti
      
         Opis podmienky:
      
      Oblasť v bezprostrednej blízkosti, určená ako výnimka pre vinifikáciu, výrobu a dozrievanie vín a osobitne v prípade červeného vína aj pre balenie, zahŕňa územie týchto obcí:
      
         departement Dordogne: Bergerac, Saint-Laurent-des-Vignes, Saint-Seurin-de-Prats,
      
         departement Gironde: Francs, Gardegan-et-Tourtirac, Gensac, Landerrouat, Les Lèveset-Thoumeyragues, Pineuilh, Saint-Avit-Saint-Nazaire a Saint-Emilion.
      
         Väčšia zemepisná jednotka
      
      
         Právny rámec:
      
      Vnútroštátne právne predpisy
      
         Druh dodatočnej podmienky:
      
      Dodatočné ustanovenia o označovaní
      
         Opis podmienky:
      
      Na označení vín s chráneným označením pôvodu „Montravel“ sa môže uvádzať väčšia zemepisná jednotka „Sud-Ouest“. Táto väčšia zemepisná jednotka sa súčasne môže uvádzať vo všetkých prospektoch a na všetkých nádobách. Písmo používané pri uvádzaní väčšej zemepisnej jednotky nesmie byť vyššie ani širšie ako písmo tvoriace názov chráneného označenia pôvodu.
      
         Balenie
      
      
         Právny rámec:
      
      Vnútroštátne právne predpisy
      
         Druh dodatočnej podmienky:
      
      Balenie vo vymedzenej zemepisnej oblasti
      
         Opis podmienky:
      
      Červené vína dozrievajú najmenej do 31. marca druhého roku po zbere a z toho najmenej tri mesiace vo fľaši.
      
         Odkaz na uverejnenie špecifikácie výrobku
      
      https://info.agriculture.gouv.fr/gedei/site/bo-agri/document_administratif-0d52a671-4b5e-4158-ab9f-a37fc2394688